Huainanzi

***Huainanzi*** (kinesisk: 淮南子, pinyin: *Huáinánzǐ*: Wade-Giles: *Huai-nan Tzu*) er et for det meste filosofisk samlingsverk, tilkommet under Handynastiets tid i Kina på 100-tallet før vår tidsregning. Det inneholder også blant annet musikkvitenskap og noe om statsskikk. I år 139 ble det overlevert til keiser Han Wudi av utgiveren og medforfatteren Liu An, konge av Huainan. I *Huainanzi* forenes idéer fra de daoistiske, konfucianske og legalistiske tanketradisjoner med teorier om yin og yang og de fem elementer.

## Innhold
*Huainanzi* har et allsidig innhold. Her behandles for eksempel gamle myter, tidens regjeringskunst, didaktiske historiske anekdoter,  astronomi, filosofi, metafysikk og daoistisk mystikk. Verket er inndeli i 21 kapitler:

Tradisjonelt har det vært oppfatningen at *Huainanzi* er blitt skrevet av åtte daoistiske vismenn som alle var hyppige gjester ved Liu Ans hoff, som vat et lærdommens senter. De omtales som *De åtte [[Xian (mytologi)|udødelige]] av Huainan*. Da de dukket opp ved hans hogg oppfordret Liu dem til å presentere sin viten, hvorpå vismennene overrasket ham med sine magiske kunster. Liu An gikk så i deres lære, og slik skal *Huainanzi* ha blitt til som hans nedtegning av samtalene han hadde med vismennene.

*Huainanzi*s kosmologiske spekulasjoner er daoistiske: Et ur-*[[qi (filosofi)|qi]]* skal ha delt seg i et rent og klart *qi* som ble til Himmelen, og til et mørkt og tungt *qi*, som ble til jorden. .

Verket har også elementer som må være influert av Yijing, Yin og yang-skolen og Fem-elementer-læren.

*Huainanzi*s grunnlære er en daoistiske politisk utopi og verket kan anses som ledetråd for den opplyste hersker (Zhenren). Selv om verket i store stykker omhandler politikk og statsanliggender, inneholder det også drøfting av naturvitenskapelige og åndelige emner, og er innen daoismens klassikere den mest omfattende om slike emner. I politisk forstand representerer verket et forsøk på å begrunne og hegne om Sør-Kinas kulturelle egenart.

Bildet av *det hellige* (Zhenren), som allerede skisseres i Daodejing og i Zhuangzi, er mer omfattende enn hos Laozi og   Zhuangzi. *Det hellige* i *Huainanzi* tar med seg Zhuangzis krav til mystisk spiritualitet og forener det harmonisk med det politiske livs krav, og ligner på konfucianismens fremstilling av *det edle* (junzi), som er en av den kosmiske ordfens stifter. *Det heilig* i *Huainanzi* er en legemliggjøring av *[[dao]]* og ligner således sterkt på dedtte som et i alt iboende universalprinsipp.  Ifølge *Huainanzi* er et politiske herredømme underlagt de samme mønstre som dem som regjerer i naturen. Herredømme er dermed et uttrykk for den daoistiske forståelse av kosmos og understilt de samme prinsipper.

## Referanser


## Litteratur
* Bo Mou: *Chinese Philosophy A-Z*, Edinburgh: Edinburgh University Press, 2009, ISBN 9780748622412
*Christopher Cullen: «A Chinese Eratosthenes of the Flat Earth: A Study of a Fragment of Cosmology in Huai Nan tzu 淮 南 子» i: *Bulletin of the School of Oriental and African Studies*, 1976, Vol. 39, No. 1, s. 106-127 (107)
*Charles Le Blanc og Rémi Mathieu: *Philosophes Taoïstes II: Huainan Zi*, Bibliotheque de la Pleiade. Paris: Gallimard, 2003, ISBN 2-07-011424-4
* Liu An, John S. Major: *The Huainanzi: a guide to the theory and practice of government in early Han China*, New York: Columbia University Press, 2010, ISBN 9780231142045
* Griet Vankeerberghen: *The Huainanzi and Liu An's Claim to Moral Authority*, Suny Series in Chinese Philosophy and Culture (HRD) -US- 2001/11 (State Univ. of New York Pr.) ISBN 0-7914-5147-X

## Eksterne lenker
* Huainanzi på kinesisk. Chinese Text Project 中國哲學書電子化計劃. Utgiver: Donald Sturgeon 德龍.